ངས་འདིར་པེ་ཏུའུནང་དུ་བཤད་ཡོད་པའི་སྒོ་དམར་དགོན་པའི་སྐོར་གྱི་ནོར་འཁྲུལ་དེ་དག་མི་བཤད།ཡེ་ཧྲི་ཅང་ཟེར་བ་དོན་དངོས་སུ་ཡིན་པ་དེ་བཤད་པར་འདོད་དེ།ཅི་ཡིན་ཞེ་ན།གལ་ཏེ་ད་ཐེངས་དེའི་སྐོར་མ་བཤད་ན།ཕྱིས་སུ་མང་ཤོས་ཀྱིས་སྒོ་དམར་དགོན་འདི་རྒྱ་མི་ཞིག་གིས་ཕྱག་བཏབ་པ་ཡིན་ཚུལ་ལབ་འོང་བ་ཁོ་ཐག་རེད།དེས་ན་དོན་ངོ་མ་པེ་ཏུའུནས་བཤད་པའི་ཡེ་ཧྲི་ཅང་བྱ་བ་སུ་རེད་ཅེ་ན།དེ་ནི་རེབ་གོང་གསེར་མོ་ལྗོངས་སུ་ཤར་ཆོས་པ་ཡབ་སྲས་ཞེས་ཉི་ཟླ་ལྟར་གྲགས་པའི་ནང་ཚན་གྱི་ཡབ་ཆོས་པ་རིན་པོ་ཆེའི་སྤྲུལ་སྐུ་སྔགས་འཆང་འཇམ་དབྱངས་བློ་གྲོས་ཀྱི་རྣམ་འཕྲུལ་གཡེར་གཤོང་དགེ་འདུན་ཟླ་གྲགས་རིན་པོ་ཆེ་མཆོག་ལ་གོ་ཞིང་།ཁོང་སྐུ་ཕྲེང་རིམ་བྱོན་ལ་ཡོངས་གྲགས་སུ་གཡེར་གཤོང་ཆེ་བ་ཚང་ཟེར།རེབ་གོང་གི་ཡུལ་སྐད་དུ་གཡེར་གཤོང་ལ་གཡེར་སྐྱོང་ཞེས་འབོད་སྲོལ་མཆིས་པས།རྒྱའི་མཁས་པ་ཚོསཞེས་པ་ནི་དེ་འདྲ་ཞིག་ལ་བརྟེན་ནས་བྱུང་བ་རེད།འོན་ཏེ།བོད་ཡིག་ཏུ་གཡེར་གཤོང་ཚང་བྱ་བ་ལས་ཡེ་ཧྲི་ཅང་ཞེས་འབོད་སྲོལ་རྩ་བ་ནས་མེད་པ་ངེས་པར་དུ་ཤེས་དགོས་སོ།།